rlitschk/wikidir huggingface dataset:
A Buumröörwirem (Lanice conchilega) as en Wirem (Annelida) uun det famile Terebellidae, di uun siaweeder lewet. Hi lewet uun en 40 cm lung röör, diar 2 cm ütj a grünj ütjluket. Detdiar röör maaget hi faan slim an sedimenten. Wirem saner röör Di "buum" oner weeder Commonskategorii: Buumröörwirem – Saamlang faan bilen of filmer Wikispecies hää en artiikel tu: Buumröörwirem
Megascolides australis as en slach faan Wirmer (Annelida), di uun Austraalien lewet. Hi woort 80 bit 300 cm lung, an as di lingst wirem üüb a eerd. Commonskategorii: Megascolides australis – Saamlang faan bilen of filmer Wikispecies hää en artiikel tu: Megascolides australis
A Fleutenfasker (Fistularia) san det iansagst skööl faan Bianfasker (Osteichthyes) uun det famile Fistulariidae, an hiar tu a Sianäädeloortagen (Syngnathiformes). At jaft man sjauer slacher. F. commersonii F. corneta F. petimba F. tabacaria Commonskategorii: Fleutenfasker – Saamlang faan bilen of filmer Wikispecies hää en artiikel tu: Fleutenfasker
Dai En Dai es en Maat fuar Tir en heer hok Meeningen. Üp Sölring sen aacht Daagen uk en Aagidaar. En Dai (d) heer 24 Stünen, 1.440 Minüten of 86.400 Sekunden. En Dai es di Tir, hur di Öört höör jens om höörsalev drait. Di "Sen-dai" waaret 24 Stünen, man ön disalev Tir drait di Öört höör uk en Stek fiiđer trinjom di Sen. Sadeling es di "Stiaren-dai" en bet kuurter, en dit sen ombi 23 Stünen, 56 Minüten en 4 Sekunden. Di Leengdi fan en Dai ön üđer Planeeten fan't Sensüsteem ken leenger of kuurter üs üp di Öört wiis: En Dai üp Merkurius waaret ombi 59 Daagen üp di Öört Weenus waaret ombi 118 Daagen Mars waaret ombi 37 Minüten leenger üs üp di Öört Juupiter waaret bluat 10 Stünen Saturnus waaret 10 Stünen en 42 Minüten Uranus waaret 17 Stünen an 14 minüüten Neptunus waaret 16 Stünen en 6 Minüten. En Dai bigent, wan di Sen āpgiar en halt āap, wan jü önergiar. Da kumt di Nacht. Sodeling es üp di Nuurđerhualev fan di Öört ön di Somer leenger Dai üs ön di Wunter. Di leengst Dai es bi di Somer-Senweening en di kuurtest bi di Wunter-Senweening.
Winjsdai es di Noom fan en Dai ön di Week. Di Tiisdai es di Dai fuar di Gothair Weden (Uk Wotan, Odin), wat di ual Germaanen her. "Weeden, tiari" (Weden, iit jens) skel bi Aawerjölen sair uur wiis. üp Engelsk jit di Winjsdai Wednesdai.
Türsdai es di Noom fan en Dai ön di Week. Di Türsdai es di Dai fuar di Gothair Thor, wat di ual Germaanen her. Thor es di Gothair fuar Lait en Toner, diarom jit di Dai üp Dütsk uk Donnerstag, üp Engelsk - en bet naier bi Thor - Thursday. En gurt Lokomotiiwi, di MaK DE 2700 uur uk Thor nēmt, aurdat jü en gurt V12-Maskiin me 12 Liitern Rüm iin ön ark Sülinder heer en diarom wumert. Thor uur eeđersair, altert me en gurt Hamer önerwai tö wiis, en diarom waar bi di Autofirma Volvo fuar en Tir di LED-Leechtern me en Aart en di Noom fan "Thors Hamer" becht.
Wunter Di Wunter es di kuulst Jaartir. Di Wunter kumt eeđer Hārefst en fuar di Uurs. Ön dit meteoroloogisk Jaar waaret di Wunter ön di nuurđern Öörthualev fan Detsember (Jöölmuun) bit Febrewaari (Wunter- of Biikemuun) en ön di süđern Öörthualev fan Juuni (Somermuun) bit August (Bārichtmuun). Dit Uurt Wunter kumt fan Ualgermaans *wintruz (Ualfriisk: winter). De italjeens Komponist Antonio Vivaldi heer ön sin Werk Di Fjuur Jaartiren fuar di Wunter des trii Steken āpskrewen: Wontersankiar Wunter-Senweening
A Solenestomus san en skööl faan a aparte skeeben Bianfasker (Osteichthyes). Jo san det iansagst skööl uun det famile Solenostomidae, an hiar tu det order faan a Sianäädeloortagen (Syngnathiformes). At jaft man fiiw slacher. S. cyanopterus S. halimeda S. leptosoma S. paegnius S. paradoxus (Harlekinfask) Commonskategorii: Solenestomus – Saamlang faan bilen of filmer Wikispecies hää en artiikel tu: Solenestomus
Somer Somer Di Somer es di wāremst Jaarestir fan't Jaar. Di kumt eeđer di Uurs en fuar di Hārefst. Di Somer bigent me di Somer-Senweening. Ön dit meteoroloogisk Jaar waaret di Uurs fan Juuni (Somermuun) bit September (Hārefstmuun) ön di nuurđern Hualev en fan Detsember (Jöölmuun) bit Marts (Uursmuun) ön di süđern Hualev fan di Öört. Di italjeens Komponist Antonio Vivaldi heer ön sin Werk Di Fjuur Jaartiren fuar di Somer des trii Steken āpskrewen:
Di Hārefst es jen fan fjuur Jaartiren. Di kumt eeđer di Somer en fuar di Wunter. Ön dit meteoroloogisk Jaar waaret di Wunter ön di nuurđern Öörthualev fan September (Hārefstmuun) bit Nowember (Töökmuun) en ön di süđern Öörthualev fan Marts (Uursmuun) bit Mai (Krölenmuun). Dit Uurt Hārefst kumt fan Ualgermaans *harbistaz (Ualfriisk: herfst), wat fan Uur-Indogermaans *kerp- (“ploki”) kumt. Üp Amerikānsk Engelsk jit dit fall, aur di Bleeren faal. Di italjeens Komponist Antonio Vivaldi heer ön sin Werk Di Fjuur Jaartiren fuar di Hārefst des trii Steken āpskrewen: Harewstponkt
Di Jaartiren kum altert tö di salev Tir ön't Jaar fuar. Ja diili dit Jaar ön forskelig Diili iin, wat fuaral dit Kliima raaket, man uk di Astronomii es altert forskelig. Sa sen di Daagen ön di Wunter kuuler man uk kuurter üs ön di Somer. Ön masi Diili fan di Wārel jeft et Jaartiren sa üs bi üüs. Üđer Lönen haa bluat tau forskelig Tiren ön't Jaar, weđer Üđern kum uk üp soks forskelig Kliimatiren ön en Jaar. Ön di Troopen uur en Jaar bluat ön Riintir en Drügtir diilet. Di Öörtaks staant ek likrocht tö di Baan trinjom di Sen. Sadeling weeget ön di (Nuurđ-)somer di nuurđern Hualev fan di Öört muar hentö di Sen, en ön di Nuurđwunter es di süđern Hualev naier bi di Sen. Wan wü jir Wunter haa, es üp di süđern Hualev fan di Öört Somer. Kiarkreis . Di fjuur Jaartiren sen Wunter, Uurs, Somer en Hārefst
En Muun (Astronoomisk Sümbool: ) es en litjeri Planeet, wat höm trinjom en gurteri Planeet drait. Sawat uur diarom uk en Trabant fan di gurteri Planeet nēmt, üs Muun es en Öört-Trabant. Di Muun wanert trinjom di Öört, en diarfuar sen ~ 29 1/2 Daagen nöörig. Di üđer Planeeten haa aaftinoch muar üs jen Muun. Jupiter heer fjuur, di Saturn heer aacht en Uraanus heer soks Muunen. Lüngwiil kumt man uk üp Öört me bluat jen Muun ek āp. Muunfāsen, sa üs Niimuun, Folmuun of wan di Muun höm fuar di Sen sküüvt, hat jeft aaftinoch wat tö lukin. Di Amerikaaner snaki fan junk en leecht Muun. Di Öntiikraft fan di Muun ken em ön Nuurđfriislön ark Dai önluki, wan jü di Weetern trinjom di Öört sküüvt en fuar Eeb en Flör sörigt. Di Muun es ombi 385.000km fan di Öört wech, wat ön di Astronomii ek olter fuul es. Di Öört es 50 maal gurter üs di Muun. Muunen ön't Jaar Niimuun Mondai Google Moon
Hindustani as en spriak uun Nuurdindien. Hat hiart tu a Indo-aarisk spriaken. Faan Hindustani kem Hindi, Urdu an Fidschi-Hindustani uf. Hindustani as en ferkiarspriak för a minsken uun Nuurdindien, Pakistaan an Afghaanistaan. Hat woort miast goorei skrewen, bluas bi't militeer, an diar mä't latiinsk alfabeet. Hindi woort uun Devanagari skrewen, an Urdu mä't araabisk alfabeet. Commonskategorii: Hindustani – Saamlang faan bilen of filmer
Dit (Juliaans) Jaar es en Maat fuar Tir. En Jaar waaret binai akuraat 365,25 Daagen. Di krüm Tal kumt diarfan, dat wü trii Jaaren lung me 365 Daagen reekni, en da kumt en Jaar me 366 Daagen. Dit fjaart es en Skrekeljaar. Jaartiint. Dit es en Tir fan 10 Jaaren. Dit bigent altert me di 1. Janewaari eeđer en Tiiner-Jaar -sa üs 1971 of 2011- en giar bit tö di leest Dai fan dit naist Tiiner-Jaar, sa üs 1980 of 2020. Jest Jaartiint: 2001 bit 2010 Taust Jaartiint: 2011 bit 2020 Trēr Jaartiint: 2021 bit 2030 Hoken fan di "Sööwentiger Jaaren" snaket, di meent man aaftinoch di Jaaren 1970 bit 1979. Jaarhönert. Tö reekni es dit me dit jest Jaar eeđer en Hönerterjaar, dit bigent me di 1. Janewaari fan en Jaar üs 1801 en lapt bit tö dit Jen fan dit naist Hönerterjaar, dit wiar jir di 31. Detsember fan 1900). Ditdiar Jaarhönert wiar dit 19. juarhunert. Jest Jaarhönert: 1 bit 100 Taust Jaarhönert: 101 bit 200 esf. 19.Jaarhönert: 1801 bit 1900 21. Jaarhönert: 2001 bit 2100 Jaardüüsend. Dit lapt aliksa üs me Jaartiint en Jaarhönert. Sa wiar di Tir fan di 1. Janewaari 1001 bit tö di 31.
Fidschi-Hindi (ingelsk Fiji Hindi), of uk Fidschi-Hindustani as en indo-aarisk spriak, diar faan't Hindustani ufkomt, jüst so üs Hindi of Urdu. Hat woort faan minsken snaaket, diar faan Indien tu Fidschi ütjwaanert san, an faan hör efterkemen. Commonskategorii: Fidschi-Hindi – Saamlang faan bilen of filmer
Di Tir es en Maat ön di Füsiik. Di Formel-Teeken es t, en dit SI-Maat es di Sekundi s. Di Kloktir uur eeđer di Sen fastliar. Aurdat di Senskiin bi en Kuugel sa üs di Öört ek aural metjens wiis ken, es di Tir aur di Gloobus eeđer di Tir-Zoonen forskelig. Di Tir es mal nöörig fuar dit Leewent fan di Mensken, en uk masi Weetenskepsliren sen mal ön di Gang om Tir. Commons: Tir – Saamling fan Skelter en Videos
At Relatiwiteetsteorii befaadet ham mä a eegenskapen faan Rüm, Tidj an Grawitatsion. Diar hää Albert Einstein auer spikeliaret an tau teoriin ütjwerket: at Spetsiel Relatiwiteetsteorii (1905), an at Algemian Relatiwiteetsteorii (1916). Uun sin iarst werk gongt det am rüm an tidj, an hü minsken det belewe, diar jo relatiif tu arkööder reer. Uun sin naist werk gongt det diaram, hü at grawitatsion rüm an tidj ferbocht, krüm maaget. At grawitatsion salew hinget diar faan uf, hük masin (faan stäären) bedialagt san. At laacht as för üs leewen likegau, auer wi üs ei so gau reer kön. Man wan wi 10% of muar faan't faard faan't laacht (det san amanbi 1 miljaard km/h) raaget fu küd, do ferlääpt uk a tidj ei muar likegau. An do tääl flook reegeln faan a füsiik ei muar so, üs wi jo kään. Rüm an tidj wurd ferbünjen tu en Rümtidj. Wi minsken kään bluas ään wai faan tidj, man uun a teorii hää't tau waier, an koon sodenang üs en dimension begreben wurd, jüst so üs en dimension faan a rüm. Mase (m) an energii (E) san likwäärdag, an auer det formel E = m ⋅ c 2 {\displaystyle E=m\cdot c^{2}} ferbünjen (c as
Relatiwiteetsteorii Di Relatiwiteetsteorii hanelt fan di Ainaarten fan Rüm, Tir en Grawitatsioon. Diar heer Albert Einstein aur spikeliaret an tau Theoriien ütaarbert: Spetsieli Relatiwiteetsteorii (1905) en Algemiin Relatiwiteetsteorii (1916). Ön sin jest Werk giar dit om Rüm en Tir sa ps diarom, hur'ling Mensken bilewi, wan ja relatiif tö enachtler reer. Bi dit taust Werk giar dit diarom, hur'ling di Gravitatsjoon Rüm en Tir forböög of krüm maaki ken. Di Gravitatsjoon hinget uk diarfan of, hok Masi (fan Stiaren) me diarmung sen. Dit Leecht es fuar üs Leewent lik gau, en dit kumt man bluat aurdat wü ek sa waker önerwai wiis ken üs dit Leecht. Wan wü 10% wakerer laap kür üs dit Leecht (Ombi 1 Miljārdi km/h), da wiar di Laap fan di Tir ek muar likdeling. Forskelig Railen fan di Füsiik kām da uk üđers tö laap üs wü dit keen. Rüm en Tir uur tö Rümtir. Wü Mensken keen bluat jen Wai fan Tir. Eeđer di Teorii sen dit man tau of muar Waien, Tir es diareeđer en Dimensjoon fan di Rüm. Masi (m) en Energii (E) sen lik fuul wert, en aur di Formel E = m ⋅ c 2 {\displaystyle E=m\cdot c^{2}} töhopfaatet (c
Di Stün es di 24. Diil fan en Dai. Di Plaatshualing h {\displaystyle h} kumt fan dit latiinsk Uurt „hora“. 1 Stün (h) = 60 Minüten (min) = 3600 Sekunden (s) Ön di Skuul waaret en Stün fuar't Miist bluat 45 minüüten.
En Minüt es en Maat fuar Tir ön't SI-süsteem. 60 Minüten sen 1 stünj, en 60 Sekunden sen 1 Minüt. Di Minüt uue kuurt üs m i n {\displaystyle min} skrewen. Wel em 1 Stün, 30 Minüten en 45 Sekunden skriif jit dit 1h 30min 45s of 1:30:45. Somtirs sjocht em uk 1h 30′ 45″. Dit es man streenger nomen mes skrewen, aurdat di Teeken ′ en ″ bluat fuar Winkel-Minüten en Winkel-Sekunden taacht sen, sa üs bi 54°23'48".
Di Sekund – fan lat. pars minuta secunda es en Grünjmiat ön't SI-Süsteem fuar di Tir. Di Sekundi es di 86.400st Diil (24x60x60) fan en Dai. Di Dai es man ek altert lik lung, wan dit eeđer di Weetenskep giar. Di Füüsik biskriift en Sekundi diarom üđers: 1 Sekundi uur fastlair üs di Tir, hur dit Caesiumnuklid höm 133Cs 9.192.631.770-maal foranert. Diarom jit di duari Sekundi uk "Atoom-Sekundi“. 1 Attosekund = 0,000 000 000 000 000 001 Sekunden = 10-18 Sekunden 1 Femtosekund = 0,000 000 000 000 001 Sekunden = 10-15 Sekunden 1 Pikosekund = 0,000 000 000 001 Sekunden = 10-12 Sekunden 1 Nanosekund (ns) = 1000 Pikosekunden = 0,000 000 001 Sekunden = 10-9 Sekunden 1 Mikrosekund (µs) = 1000 Nanosekunden = 0,000 001 Sekunden = 10-6 Sekunden 1 Millisekund (ms) = 1000 Mikrosekunden = 0,001 Sekunden = 10-3 Sekunden 1 Sekund = 1000 Millisekunden 1 Minüüt = 60 Sekunden 1 Stünj = 60 Minüüten = 3600 Sekunden 1 Dai = 24 Stünjen = 1440 Minüüten = 86.400 Sekunden Bureau International des Poids et Mesures (Hrsg.): The International System of Units (SI) (PDF)
Ön en Skrekeljaar heer dit Jaar en Dai muar, da sen dit 366 Daagen. Di Febrewaari heer ek 28 Daagen, ön en Skrekeljaar sen dit 29. En Skrekeljaar kumt ark fjaart Jaar fuar, en des Jaar giar döör fjuur tö diili (2000, 2004, 2008, 2012, 2016, 2020, 2024, 2028 en sa fiiđer). Di Öört lapt ek akuraat ön 365 Daagen trinjom di Sen, dit sen knap 365,25 Daagen. Diarom waar me di Juliaansk Kalener di Skrekeljaaren iinreeknet: 365 , 25 + 365 , 25 + 365 , 25 + 365 , 25 = 365 ∗ 4 + 0 , 25 ∗ 4 = 365 ∗ 4 + 1 {\displaystyle 365,25+365,25+365,25+365,25=365*4+0,25*4=365*4+1} Di fjuur kwart Daagen uur ön dit fjaart Jaar üs jen Dai töhopreeknet en töslain. Leeterhen heer em ütfünen, dat di Öört jit en bet gauer trinjom di Sen lapt, dit sen akuraat 365,2421 Daagen. Diareeđer heer di Gregoriaansk Kalener fastliar, dat des Hönerterjaaren, wat em ek döör 400 diili ken (1700, 1800, 1900, 2100, 2200, 2300 en sa fiiđer), niin Skrekeljaaren sen. Sadeling waaret dit gregoriaansk Jaar (ön't Merel) 365,2425 Daagen. Dit jit, dat des Kalener ön 3.000 Jaaren om jen Dai mes giar. Juliaans kalender Gregoriaans kalender
A Fasker (latiinsk Pisces, Psc, astronoomisk tiaken: ♓) san en stäärbil auer a ekliptik (üüb det koord: ruad streget). A laachtest stäär as Kullat Nunu ( η Piscium, η Psc) mä en skiinboor magnituud faan 3,62 mag. Diar nai bi leit det galaksii M 74 (Messier 74); hat as 30 miljuun laachtjuaren faan üs wech, oober bluas 9,4 mag laacht an sodenang swaar tu käänen. A Fasker hiar tu a twaalew stäärkreiser. A Fasker üüb a naachthemel Commonskategorii: Fasker – Saamlang faan bilen of filmer Fasker (Diarten)
A Lööw (latiinsk: Leo, astronoomisk tiaken ♌) as en stäärbil nai bi a ekliptik (üüb det koord: ruad streget). A laachtest stäär as Regulus (α Leo) mä en skiinboor magnituud faan 1,36 mag. A Lööw hiart tu a twaalew stäärkreiser. A Lööw üüb a naachthemel Commonskategorii: Lööw – Saamlang faan bilen of filmer Lööw (Diart)
Moundi as e däi foon e waag twasche Sandi än Täisdi. E noome foon e däi kamt foon Üüljfrasch mōnadei, unti "däi foon e moune". E noome wus en laanouerseeting foon di Latinsche noome diēs Lūnae. Önj da mååste lönje önj Euroopa as Moundi di jarste däi foon e waag, ouers önj same lönje, tum baispal önj da Feriinde Stoote, as et di oudere däi foon e waag. lūnae as et geenitiif foon lūna (moune).
Täisdi as e däi foon e waag twasche Moundi än Weensdi. E noome foon e däi kamt foon Üüljfrasch tīesdei, unti "däi foon Tyr", huum e good foon e krich uner da üülje Germaane wus. E noome wus en laanouerseeting foon di Latinsche noome diēs Mārtis. Önj da mååste lönje önj Euroopa as Täisdi di oudere däi foon e waag, ouers önj same lönje, tum baispal önj da Feriinde Stoote, as et di treede däi foon e waag. Mārtis as et geenitiif foon Mārs, e noome foon e good foon e krich önj jü röömisch mütologii.
At Upper Darby Township as en township uun Delaware County PA uun Ameerikoo. Hat as 7,62 kwadrootmiilen grat (det san 19,74 km²) an hää 81.821 iinwenern (2000). Wääblink-kataloog tu Upper Darby Township uun't Curlie Project (iar:DMOZ, üüb huuchsjiisk)
Weensdi as e däi foon e waag twasche Täisdi än Törsdi. E noome foon e däi kamt foon Üüljfrasch wōdensdei, unti "däi foon Odin", huum e good foont waasen, e dachtkunst än e krich uner da üülje Germaane wus. E noome wus en laanouerseeting foon di Latinsche noome dīes Mercuriī. Önj da mååste lönje önj Euroopa as Weensdi di treede däi foon e waag, ouers önj same lönje, tum baispal önj da Feriinde Stoote, as et di fiirde däi foon e waag. Mercuriī as et geenitiif foon Mercurius, e noome foon e good foon hoonlere än tiiwe, än uk e boose foon e goode, önj jü röömisch mütologii.
Törsdi as e däi foon e waag twasche Weensdi än Fraidi. E noome foon e däi kamt foon Üüljfrasch thunersdei, unti "däi foon Thor", huum e good foont wääder uner da üülje Germaane wus. E noome as en laanouerseeting foon di Latinsche noome dies Iovis. Önj da mååste lönje önj Euroopa as Törsdi di fiirde däi foon e waag, ouers önj same lönje, tum baispal önj da Feriinde Stoote, as et di füfte däi foon e waag. Iovis as et geenitiif foon Iuppiter, jü boowerst goodhäid än uk e good foont wääder önj jü röömisch mütologii.
Fraidi as e däi foon e waag twasche Törsdi än Saneene. E noome foon e däi kamt foon Üüljfrasch frīadei, unti "däi foon Frigg", huum e goodin foont liiwde uner da üülje Germaane wus. E noome wus en laanouerseeting foon di Latinsche noome diēs Veneris. Önj da mååste lönje önj Euroopa as Fraidi di füfte däi foon e waag, ouers önj same lönje, tum baispal önj da Feriinde Stoote, as et di seekste däi foon e waag. Veneris as et geenitiif foon Venus, e noom foon e goodin foont liiwde önj jü röömisch mütologii.
Saneene as e däi foon e waag twasche Fraidi än Sandi. E noome foon e däi håt "een for Sandi". Aw Üüljfrasch wus et sunna ēvend unti saterdei, wat foon Latinsch diēs Sāturnī köm. Önj da mååste lönje önj Euroopa as Saneene di seekste däi foon e waag, ouers önj same lönje, tum baispal önj da Feriinde Stoote, as et di soowente däi foon e waag. Aw Weestfrasch as saneene sneon (aw Klaaifrysk) unti saterdei (aw Wâldfrysk). Sāturnī as et geenitiif foon Sāturnus, e noome foon e good foont sädj önj jü röömisch mütologii.
Sandi as e däi foon e waag twasche Saneene än Moundi. E noome foon e däi kamt foon Üüljfrasch sunnandei, unti "däi foon e san". E noome as en laanouerseeting foon di Latinsche noome diēs Sōlis. Önj da mååste lönje önj Euroopa as Sandi di soowente däi foon e waag, ouers önj same lönje, tum baispal önj da Feriinde Stoote, as et di jarste däi foon e waag. sōlis as et geenitiif foon sōl (san).
Handheld Giraaten sa üs Tablets en fuaral Smartphones sen uk diarfuar taacht, dat em aural Biskiiren fo en stjüüri ken. Som Apps sen uk diarfuar, dat wat ek auriiten uur of diarfuar, dat em wat mefair (sa üs bi di "Corona-Warn-App", wat Biskiir dö skel). Diarfuar maaki di Apps aaftinoch Lünen. Fuar des Lünen sen ön dit Giraat Lün-Daateien ofliar, wat di Apps keen. Sa ken em uk sin ain Skringeltoon fuar dit Tilefoon āpnem. Dit jit, dat uk fuar ark üđer App en üđer Lün-Datei öndönen uur ken. En App wat "Ding Dong" sair, ken uk "Uur Tir" sii. Üp ain Riisiko ken des ark'jen forsjuk. Dit es man ek sa slim üs dit ütsjocht. Wan gaar nönt muar giar, da ken em di App nii instaliari, en da es di fuar't Miist weđer sa üs di taacht wiar. Ek ark App nemt dit salev Formaat. Wan jen App me "wav" tö meen es, da wel di Naist "mp3" of jit wat Üđers. Aur di Lisensen om di Formāti sen di "Recorder-Apps" forskelig, en ek ark jen ken ark Formāt. Masi man ek ark Formāt ken di Lexis Audio Editor maaki, senerlig, wan em ali Formāti me di Koop-Versioon
At Newtown Township as en township uun Delaware County PA naibi Philadelphia uun Ameerikoo. Hat as 10,1 kwadrootmiilen grat (det san 26,2 km²) an hää 11.700 iinwenern (2000). Aachthuket skuul faan Newtown Square Bartrams brag Newtown Square Tavern Kapel faan't Episcopal Academy Riadhüs an bibleteek Apple vacations kontoor Commonskategorii: Newtown Township PA – Saamlang faan bilen of filmer Wääblink-kataloog tu Newtown Township PA uun't Curlie Project (iar:DMOZ, üüb huuchsjiisk)
En App es en Program, hur en Reekenmaskiin üt lees ken, wat jü maaki skel. Dit Uurt Apps es fuaral me di Handhelds āpkemen, man uk fuarof waar al di Programi fuar Kompjuuters üs Applikationen önböören en forkoopet. Apps jeft et fuar di forskelig Bidreftsysteemi, aurdat des al Programsteken önböör, wat ek iin ön di Apps wiis tört. Di App "set āp". Fuar Programi en Aplikatsjoonen jeft et uk dit Uurt Software.
Magic Earth es en Navigatsjoons-App fuar Android, wat üp di frii Kaartensysteem Open Street Maps āpset. Dit maaki jit muar Navigatsjoons-Apps sa üs uk OSMAnd (Kuurt fuar Open Street Maps Android) of Map Factor, man ek arkjen slaaget sa gur. Sa ken em bi Magic Earth iinstel, weđer em me Auto, Baan, Weel of tö Fut önerwai es. Magic Earth sair, dat nemen eeđer di Daaten fan di Nüter of din Girast es, en dit sair Mobilsicher uk. En üđer Navigatsjoons-App es uk Google Maps, man dit maaket masi Mait, wan em sin Daaten bihual wel. Hoken niin APK wel, di ken di App fan di Google Play Store fo. Dit giar me di Aurora Store uk söner Googlekonto. Fuar iOS jeft et di App ön di App Store fan Apple. Fan Muasem naa Neebel üp Aamrem kumt em me des App ek gur. Di Baan en di Skeepen fair Magic Earth ek gur töhop. Mesken skel em en taust App instaliari, man em keent höm ön Nuurđfriislön jaa uk üt. Uk Öffi keent dit ek. dit kumt man bluat, aurdat et niin Systeem jeft, wat weegi, hur di Bus üp Aamrem halt. "Wittdün, Fähranleger" giar. Bi di "DB Navigator"
Öffi es en Alternatiiv-App fuar Liren, wat hol me Bus, Skep en Baan önerwai sen man niin "Harki-App" ön jaar Smartphone haa wel. Des App es et fuar Android maaket. Di Daaten kum fan di Firmen, wat di Forkiir bidriif, aaftinoch fan di Baan (DB). Öffi jeft et me Google Maps en je Open Street Maps (OSM) fuar di Wai tö di Busstatsjoon of Baanhof. Wan em bi di Google Playstore haalet, fair em Google Maps, fan F-Droid jeft et di App me OSM. Friihair wat ik meen: Öffi ken em üp forskelig Aarten dialleer.
At Kraab (latiinsk Cancer, Cnc, astronoomisk tiaken ♋) as en stäärbil üüb a ekliptik (üüb det koord: ruad streget). A laachtest stäär as Altarf (Beta Cancri, β Cnc), di oober uk man bluas 3,5 mag laacht as. Uun a maden, naibi Delta Cancri (δ Cnc, Asellus Australis) leit at galaksii M 44 (Messier 44). At Kraab hiart tu a twaalew stäärkreiser. At Kraab üüb a naachthemel Commonskategorii: Kraab – Saamlang faan bilen of filmer Kraab (muardüüdag)
At Jongfoomen (latiinsk Virgo, Vir, astronoomisk tiaken ♍) as en stäärbil üüb a ekliptik (üüb a koord: ruad streget). A laachtest stäär as Spica (α Virginis, α Vir) mä en laachtens faan 0,98 mag. At Jongfoomen hiart tu a twaalew stäärkreiser. At Jongfoomen üüb a naachthemel Commonskategorii: Jongfoomen – Saamlang faan bilen of filmer
Handheld (me di Hunen hölen) Giraaten sen sok Kompjuuters, wat em fuaral me langs heer en söner Staal en Tastatuur nütet. Des sen fuaral Smartphones en Tabletkompjuutern. Handheld-Giraaten sen ek diarfuar taacht, dat ja ön en Stroomnat aarberi, en diarom haa ja en Akku. Aur di Software-Tastatuur, wat bluat en "Skelt" fan en Hardware-Tastatuur es sen masi Funktsjoonen sa üs en " Hard Reload" fan en Internetsir ek sa iinfach tö maaki. Leengeri Teksti let jam lung ek sa gur skriif üs me en Laptop of Desktop-Reekenmaskiin. Di Bidreftssysteemi let jam ek muar sa gur iinstel üs em dit fan en Desktop-Kompjuuter keent. Di Daatensküül es ünlik swaarer uuren üs dit al bi Kompjuuters wiar aurdat di Liren jit swaarer diarachter kum, hur'ling di Sküül töfo es. Di Giraaten sen aaftinoch trinjom di Klok online en ken Daaten ombistjüür söner dat di Nüter dit weet. Diarme hinget uk töhop, dat dit swaarer en swaarer es en lewi söner des Giraaten. Em heer jam altert waker bi di Hun, ken jam sa gur üs aural me hen fo en fair diarme Reklāmi eeđer sin Smak aural hen stjüürt. Digital Detox es diarom en Saak wat senerlig hunhölen Giraaten raaket. Handhelds ken
Tilefoon Dit Tilefoon (beeter wiar Telefoon, fan ualgreeksk τῆλε tēle „fiir“ an φωνή phōnē „Toon, Gilüt, Stem, Spraak“) es en Aparaat, hur Toon üs elektrisk Signaali aurdrain uur. Diarfuar wiar fuar lung Tiren en Kaabel nöörig. Deling uur muar en muar mobiil tilefoniaret, fuaral me Smartphones. Det jest Tilefoon fan Philipp Reis, 1863 Jen fan di jest Tilefooni (Ericsson) Tilefoon fan di 1950er Jaaren 1970er Jaaren Tilefoonhüsji, 1970er Jaaren Tilefoonhüsji ön London Nuartilefoon Mobiil-Tilefoon (DECT) fuar itüüs Mobiil-Tilefoon fuar önerwai (GSM-Nat) Iin ön en Smartphone kum Mobiil-Tilefoon en Kompjuuter töhop. Commons: Tilefoonen – Saamling fan Skelter en Videos Wikiquote: Tilefoon (Dütsk) DECT=Digital Enhanced Cordless Telecommunications GSM=Global System for Mobile Communications